Чук по пощата | webcafe.bg
Чук по пощата
Дияна Костова 12.06.2016, 17:16 (обновена 13.06.2016, 20:02) ВИС и СИК изчезнаха, гущерът си откъсна опашката, а мутрите от вицовете уж си отидоха.
Отидоха си, да. По родните места.
Там, където никой не смее да попита, защото може да му е за последно.
Соматропин - "допингът" на Митьо Очите
Елате при нас, за да не дойдем ние при вас: така преди 20 години се рекламираше "застрахователният" бизнес на мутрите - нереализирани борчета от провинциалните спортни школи, организирани в стройни бойни батальони от отговорните другари с пагони на ДС.Всяка квартална бакалия, кръчма или сергия трябваше да плаща данък "спокойствие". А спокойствието се изразяваше в това да не ти подпалят магазина, докато ти смазват коленете с чукове пред очите на децата. Но това беше преди 20 години.Оттогава ВИС и СИК изчезнаха, гущерът си откъсна опашката, а мутрите от вицовете уж си отидоха.Отидоха си, да. По родните места.Там, където никой не смее да попита, защото може да му е за последно. Бог високо, Бойко - далеко.Там няма "Всички гледни точки", има гледната точка на Очите и неговите "десни" ръце.Там всяка прочетена страница е една забравена хватка. Единствената преса е коремната.Да си журналист в провинциална медия, граничи с провокация срещу здравия разум. В кмета е и ножът, и хлябът, а кметът е в ръцете на феодалите с бухалки.Не се изненадвайте, че няма да намерите нито едно бургаско разследване за Божо Козела, който от три години действал като "арендатор" на бардак в Слънчев бряг.Чук в пощата е "поздравителната картичка" на мутрите за кореспондента на в. "Труд" от Бургас Мария Кехайова, която отразяваше стрелбата по Митьо Очите.И заплахата не е майтап. Само преди няколко месеца в Поморие пребиха до неузнаваемост журналиста Стоян Тончев заради разследване на далаверите в общината. Вместо да намери поръчителите, МВР тръгна да разследва личния живот на жертвата.И това не е нищо ново: През 2008 г. синът на Лидия Павлова от в. "Струма" беше пребит, а семейството й - заплашвано със саморазправа. По това време Братя Галеви бяха официални консултанти на кмета на Дупница (а Алексей Петров - на шефа на ДАНС).Омерзението на жертвите се изчерпва в репликата на Павлова: "Срам ме е, че ме е страх".Тормозът няма граници и поводи: спомнете си, че журналистът от Казанлък Георги Манев беше подгонен с дело от местния районен прокурор. Причината? Репортаж за наводнение в града, който "всял паника" в смутената душа на магистрата, докато порка втората си биричка.Русенската репортерка Ася Пенчева пък беше влачена 2 години по съдилищата с обвинение в клевета, защото е разкрила случай на насилие в местния дом за деца - цели две години отне на съда да изслуша записа от диктофона й, за да я признае за невинна.A проблемът не е само в парите. Проблемът е в пълната безотговорност на държавата, за която Митьо Очите вече не е покровител на цялата мрежа от престъпна дейност в Бургаско (от трафика на дрога до трафика на хора), чийто бивш бодигард станал общински съветник.Не, МВР по "слухове" не работи, както каза зам.-министърът.Очите се оказа скромен провинциален бизнесмен - собственик на градска пералня, барчета, таксита и... погребална агенция. "Главанак" беше най-тежката присъда срещу него и тя излезе от устата на Бойко Борисов.Дилемата е грозна и безмилостна: Или мълчиш и мимикрираш, или животът в родния ти град ще стане ад.
Oще: божо козела вестници журналистика мвр медии местни медии митьо очите мутри полиция преса радио слухове слънчев бряг телевизия тормоз чук по пощата Още от Да го web@...
2 МарКом | 03.11.201610:45
Просто "мутрите" се реорганизираха.
И обществото се реорганизира но понеже е по-голяма маса това е по-бавен процес.
Изобщо всички в престъпния свят знаят максимата че е най добре да не те забелязват и затова журналистите са им толкова вредни. Проблема е че обществото (на практика - масата) не се е усетила застрашена сериозно в момента а и информационния чадър на управляващите си вурши работата. Те искат България да изглежда едно чисто и подредено място независимо от далаверите и връзките им със същите тези "местни мафиоти".
А да ги махнат не могат защото работят с тяж. Мъката е че и "масата" не могат да разкарат защото трябва да я "доят".
Затова премахваме дразнителя...(журналиста).
Това е като да те ухапе змия а ти да пиеш морфин да не те боли... Помага да се запази усмивката на трупа.	оценка
1 boris | 13.06.201615:05
....Бели птици и куршуми,
капки вино във пръстта над нас.
Бели птици ще останат
няма да ги видим в този час....	оценка